จุดธูปบอกแม่ ขอรวยสักที สาวกรี๊ดลั่น เลข117นำโชค รับ 6 ล้าน
แม่ค้าสาวที่ศรีสัชนาลัย สุโขทัย จุดธูปบอกแม่ที่เสียชีวิตไปแล้ว ก่อนออกไปซื้อลอตเตอรี่ เจอเลข 568117 ตัดสินใจซื้อโดยไม่รีรอ ถูกรางวัลทีร้องลั่นตลาด รีบมาแจ้งความ ตำรวจเตรียมคุ้มกันไปขึ้นเงินกองสลากฯ ,เวลา 16.30 น. วันที่ 16 ส.ค. น.ส.สุธินัน ไฉนหนอ อายุ 34 ปี อยู่บ้านเลขที่ 113/1 หมู่3 ต.สารจิตร อ.ศรีสัชนาลัย จ.สุโขทัย มีอาชีพเป็นแม่ค้าขายของอยู่ตลาดสี่แยกสารจิตร พร้อมญาติๆ ได้นำลอตเตอรี่หมายเลข 586117 งวดวันที่16 สิงหาคม 2561 งวดที่ 31 ชุดที่ 83 ซึ่งถูกรางวัลที่ 1 เดินทางมาบันทึกประจำวันที่สถานีตำรวจภูธรบ้านแก่ง,ด้วยความดีใจ น.ส.สุธินัน เล่าให้ฟังว่า ลอตเตอรี่ใบดังกล่าวตนได้ซื้อมาจากร้านเจ้าประจำในตลาดสี่แยกสารจิตรที่ตนไปขายของอยู่ สำหรับเลข 117 เห็นว่าเลขสวยจึงคิดว่างวดนี้จะซื้อเลขท้าย 117 ขณะที่กำลังเลือกซื้ออยู่ได้สังเกตเห็นลอตเตอรี่หมายเลข 586117 พอดี เลยตัดสินใจซื้อ และเมื่อช่วงเที่ยงที่ผ่านมาก่อนจะออกมาขายของ ได้จุดธูปบอกแม่ที่เสียชีวิตไปแล้วว่า ขอให้ถูกหวยบ้างนะ จนเมื่อผลออกรางวัลสลากกินแบ่งรัฐบาลงวดวันที่ 16 สิงหาคม 2561 รางวัลที่ 1 ออกหมายเลข 586117 ตนจึงได้หยิบลอตเตอรี่ขึ้นมาดู และพบว่าถูกรางวัลที่ 1 จึงดีใจ ร้องเสียงดังลั่นตลาด และรีบโทรบอกญาติ ก่อนเดินทางมาแจ้งลงบันทึกประจำวัน,เงินที่ได้จะเก็บไว้เป็นทุนการศึกษาของลูกชาย 2 คน ซ่อมแซมบ้าน กับเอาไปลงทุนค้าขาย และช่วงค่ำวันนี้จะพร้อมกับเจ้าหน้าที่ธนาคารออมสินสาขาศรีสัชนาลัย และตำรวจ สภ.บ้านแก่ง จะเดินทางไปขึ้นเงินรางวัลที่สำนักงานสลากกินแบ่งรัฐบาล แม่ค้าสาวดวงเฮง กล่าวพลางฉีกยิ้มกว้าง ,  ,  
แม่ค้าสาวที่ศรีสัชนาลัย สุโขทัย จุดธูปบอกแม่ที่เสียชีวิตไปแล้ว ก่อนออกไปซื้อลอตเตอรี่ เจอเลข 586117 ตัดสินใจซื้อโดยไม่รีรอ ถูกรางวัลทีร้องลั่นตลาด รีบมาแจ้งความ ตำรวจเตรียมคุ้มกันไปขึ้นเงิน
หวย,เลขเด็ด,เลขดัง,ถูกหวย,ข่าวทั่วไป